પોરબંદર ખંભાળીયા હાઇવે ઉપર સોઢાણા ગામ નજીક આવેલો વર્તુ પુલ 65 વરસ પહેલા બનાવવામાં આવ્યો હતો આ પુલ ઘણા સમય થી અત્યંત જર્જરિત હાલતમાં જોવા મળી રહ્યો છે અને પુલ નીચેનો ભાગ ગમે ત્યારે ધરાશાયી થાય તેવી સ્થિતિમાં છે જેની હાલત વધુ બિસ્માર બનતા સ્થાનિકો એ આજે આ અંગે આર એન્ડ બી વિભાગ ના એન્જીનીયર સુરેશભાઈ પટેલ ને જાણ કરતા તેઓ પણ તુરંત સ્થળ પર દોડી ગયા હતા અને તેમના દ્વારા પોલીસ ને પણ જાણ કરવામાં આવતા પોલીસ પણ સ્થળ પર દોડી ગઈ હતી અને હાલ આ પુલ પર ભારે વાહનો પસાર થવા પર મનાઈ ફરમાવી છે તેમજ આ અંગે જાહેરનામું બહાર પાડવા માટે પણ કવાયત હાથ ધરવામાં આવી છે હાલ માં ભારે વાહનોને (૬ ટનથી વધુ) વૈકલ્પિક રૂટ તરીકે પોરબંદર થી જતાં વાહનો માટે રામવાવ પાટીયા થી કુણવદર-મોરાણા-પારાવાડા- ભોમિયાવદર-સોઢાણા અને અડવાણા થી પોરબંદર તરફ આવતાં ભારે વાહનોને (૬ ટનથી વધુ) સોઢાણા થી ભોમિયાવદર-પારાવાડા-મોરાણા-કુણવદર થઈ રામવાવ પાટિયાનો રૂટ રહેશે.